Document ID: 32010R0564

TARYBOS REGLAMENTAS (ES, EURATOMAS) Nr. 564/2010
2010 m. birželio 29 d.
kuriuo patikslinami Europos Sąjungos pareigūnų ir kitų tarnautojų atlyginimų ir pensijų korekciniai koeficientai
EUROPOS SAJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į Protokolą dėl Europos Sąjungos privilegijų ir imunitetų, ypač į jo 12 straipsnį,
atsižvelgdama į Europos Sąjungos pareigūnų tarnybos nuostatus ir kitų Sąjungos tarnautojų įdarbinimo sąlygas, nustatytas Tarybos reglamentu (EEB, Euratomas) Nr. 259/68 (1), ypač į Tarnybos nuostatų 64 straipsnį, 65 straipsnio 2 dalį ir VII, XI ir XIII priedus ir į Kitų tarnautojų įdarbinimo sąlygų 20 straipsnio pirmą pastraipą, 64 ir 92 straipsnius,
atsižvelgdama į Europos Komisijos pasiūlymą,
kadangi:
(1)
2009 m. birželio-gruodžio mėn. laikotarpiu iš esmės sumažėjo pragyvenimo išlaidos Latvijoje ir Lietuvoje, todėl reikia patikslinti korekcinius koeficientus, taikomus pareigūnų ir kitų tarnautojų atlyginimams,
PRIĖMĖ ŠĮ REGLAMENTĄ:
1 straipsnis
Nuo 2010 m. sausio 1 d. pagal Tarnybos nuostatų 64 straipsnį taikomi šie toliau išvardytose šalyse ir vietose įdarbintų pareigūnų ir kitų tarnautojų atlyginimų korekciniai koeficientai:
-
Latvijoje 79,6,
-
Lietuvoje 73,4.
2 straipsnis
Nuo pirmosios kito mėnesio po šio reglamento paskelbimo Europos Sąjungos oficialiajame leidinyje dienos pagal Tarnybos nuostatų VII priedo 17 straipsnio 3 dalį pareigūnų ir kitų tarnautojų pervedimams taikomas šis korekcinis koeficientas:
-
Latvijoje 73,3.
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Liuksemburge 2010 m. birželio 29 d.

Labels: 10
0
9
18
15